S ljubavlju se rodih

 „Sve odrasle osobe su najprije bile djeca.“ – reče Saint-Exupery.

 Sve se svodi na ljubav.

 Što nas određuje kao pojedince? Naše emocije? Naš način razmišljanja? Naš odgoj? Naš DNK? Ili smo pojedinci čiji tijek određuje sudbina?

 Čistoća dječjeg srca sastoji se od neizmjerne ljubavi. Ako se vodimo s tim razmišljanjem, kako zapravo odrastemo? Rodimo se voleći sve oko sebe jednako, bez predrasuda.

 Svaki dan gledamo bebe kako se smiješe nepoznatim ljudima neopterećene bojom kože i vjerom. Ako smo se s ljubavlju rodili, zar ne bismo tu ljubav trebali njegovati? Naravno da bismo trebali. No, kada onda izgubimo sposobnost te urođene ljubavi? Kada postajemo proračunati, licemjerni? Kada nam boja kože počinje predstavljati problem? Kada nam vjera počinje predstavljati problem? Kada? Kada, ako si i ti kao i ja – apsolutno jedinstven?

 Kaira Pfeifer 1.ST